

PROJEKTS uz 23.05.2023.

vēlamais datums izskatīšanai: AK – 14.06.2023.

domē – 28.06.2023.

sagatavotājs un ziņotājs: Inga Pērkone

LĒMUMS

Ādažos, Ādažu novadā

2023.gada 28.jūnijā **Nr.**«DOKREGNUMURS»

**Par Ādažu vidusskolas siltināšanu**

Ādažu vidusskola (turpmāk – ĀVS) ir Ādažu novada pašvaldības dibināta vispārējās izglītības iestāde, kuras mērķis ir sniegt kvalitatīvu izglītību Ādažu novada bērniem. Skolēnu skaits ĀVS pēdējo deviņu gadu laikā ir palielinājies par 78 % un 2022./2023. mācību gadā ĀVS mācījās 2021 skolēns. ĀVS ēkā Gaujas iela 30, Ādaži, notiek mācības no 5. līdz 12. klasei (2022./2023. m.g. – 1142 bērni), turklāt tajā no 2020.gada tiek arī īstenota pirmsskolas izglītības mācību programma 100 izglītojamajiem.

ĀVS ēka būvēta pēc Pilsētprojektēšanas institūta (LATGIPROGORSTROJ) 1986. gadā izstrādāta būvprojekta, paredzot 38 klašu telpas 1302 izglītojamiem. Skolas trīs stāvu ēkas kompleksa pagraba un katra stāva augstums ir 3,30 metri. Ēkas būvdarbi tika uzsākti 1986. gadā. 1999. gadā skolas rīcībā tika nodota aktu zāle un sporta zāle, un visas skolas ēkas celtniecība tika pabeigta 2006. gadā, kad ekspluatācijā tika nodots peldbaseins. Skolas telpu kopējā platība ir 16 185 m2, teritorijas platība ir 8,01 ha.

2015. gadā, izstrādājot “Tehniski ekonomisko pamatojumu jaunas izglītības iestādes būvniecībai Ādažu novadā”, tika veikts detalizēts Ādažu novada izglītības pakalpojumu jomas izvērtējums, īpašu vērību pievēršot situācijai ĀVS ēkas tehniskajam stāvoklim. Pētījumā secināts, ka ĀVS ir vairāki būtiski trūkumi vides pieejamības, akustikas, ilgtspējīgas dabas resursu izmantošanas un energoefektivitātes jomā, t.sk., mehāniskās ventilācijas sistēmas nav darbspējīgā tehniskā stāvoklī, bet dabīgās vēdināšanas, t.s. gravitācijas sistēmas un kanāli vietām pat ir aizdarīti pilnībā, likvidējot gaisa caurplūdi. Klases tika vēdinātas caur logiem, radot nekontrolējamus siltuma zudumus un nenodrošinot mikroklimata normatīvās prasības.

Ņemot vērā minētos trūkumus ēkas energoefektivitātē un ĀVS lielo enerģijas patēriņu, tika secināts, ka veicama virkne atjaunošanas būvdarbu, lai palielinātu ēkas energoefektivitāti, t.sk., gravitācijas vēdināšanas sistēmas kanālu revīzija un sakārtošana, kā arī ventilācijas sistēmas pārbūve, ierīkojot rekuperācijas sistēmas ar gaisa siltuma atguvi. ĀVS atjaunošanai 2021.-2022. gadā tika veikta ventilācijas sistēmas izbūve ēkas “A”, “B” un “C” korpusā.

2022.gadā tika veikta ĀVS “C” korpusa siltināšana. Vispārējās izglītības iestādes infrastruktūras uzlabošanai un mācību vides labiekārtošanai mūsdienīgas un kvalitatīvas izglītības nodrošināšanai veselībai drošos apstākļos ir nepieciešams turpināt ēkas atjaunošanas darbus, t.sk., “A” un “B” korpusa, kā arī centrālās daļas un sporta centra siltināšanu.

Izglītota sabiedrība un kvalitatīvi pakalpojumi ir viens no četriem Ādažu novada stratēģiskajiem mērķiem. **Izglītots un labklājīgs novads** ir viena no novada prioritātēm, turklāt izveidotā izglītības infrastruktūra (tās dažādība un pieejamība tuvu dzīvesvietām) un sniegto izglītības pakalpojumu kvalitāte būs viens no novada lielākajiem pievilcības elementiem. Minētie darbi atbilst novada Attīstības programmas (2021.-2027.) vidējā termiņa prioritātēm:

* “VTP5: Resursu efektīva izmantošana un attīstība” rīcības virzienam “RV5.1: Pašvaldības nekustamo īpašumu attīstība, pašvaldības teritorijas labiekārtošana”, uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)”, pasākumiem “Ā5.1.3.11.5. Ādažu vidusskolas korpusa (Gaujas iela 30) renovācija (*ĀVS “A” un “B” korpusa siltināšana*)” un pasākumam “Ā5.1.3.11.6. Ādažu vidusskolas korpusa (Gaujas iela 30) renovācija (*ĀVS centrālās daļas un sporta centra siltināšana*)”.
* “VTP8: Pieejama un daudzpusīga izglītība”, rīcības virzienam “RV8.1: Vispārējās izglītības sistēmas attīstība”, uzdevumam “U8.1.3: Attīstīt novadā vienotu izglītības telpu ar vienotu pārvaldības sistēmu”, pasākumam “Ā8.1.3.1. Vienotas izglītības sistēmas pārvaldības sistēmas izveide”.

Pamatojoties uz Pašvaldību likuma 10. panta otrās daļas 1.punktu, 4. panta pirmās daļas 4. punktu, Ādažu novada Attīstības programmas 2021.-2027. gadam vidējā termiņa prioritātēm “VTP5: Resursu efektīva izmantošana un attīstība” un “VTP8: Pieejama un daudzpusīga izglītība”, kā arī pašvaldības Projektu uzraudzības komisijas 22.05.2023. atzinumu un domes Attīstības komitejas 14.06.2023. atzinumu, Ādažu novada pašvaldības dome

**NOLEMJ:**

1. Atbalstīt Ādažu vidusskolas siltināšanu (turpmāk – Projekts), veicot ēkas Gaujas ielā 30 “A” un “B” korpusa, kā arī centrālās daļas un sporta centra siltināšanu.
2. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: ĀVS, CKS, IDR, APN - @

I.Pērkone, 67997300